Φανή Κουσιπέτκου

Η Φανή Κουσιπέτκου είναι η πρώτη και η μοναδική Ελληνίδα γυναίκα Οδηγός Βουνού της Ελληνικής Ομοσπονδίας Ορειβασίας - Αναρρίχησης (ΕΟΟΑ), η μοναδική εν ενεργεία Ελληνίδα γυναίκα Εκπαιδεύτρια Ορειβασίας της ΕΟΟΑ, Εκπαιδεύτρια Αναρρίχησης ΒράχουΕ.Ο.Σ. Πάτρας, Αξιολόγηση της σχολής εκπαιδευτών της Ε.Ο.Ο.Α. – Αποφοίτηση μέλους του Ε.Ο.Σ. ΠάτραςΟρειβατικός Σύλλογος Ηρακλείου , προπονήτρια αγωνιστικής Αναρρίχησης και προπονήτρια Αναρρίχησης Βράχου, προπονήτρια ρυθμικής γυμναστικής, χορογράφος .  Είναι απόφοιτη καθηγήτρια Φυσικής Αγωγής & Αθλητισμού με εξειδίκευση στις Υπαίθριες Δραστηριότητες και τα Αθλήματα Βουνού (Ορειβασία, Αναρρίχηση, Σκι), από τα ΤΕΦΑΑ Θεσσαλονίκης (Αριστοτέλειο Πανεπιστήμιο Θεσσαλονίκης-ΑΠΘ) και κάτοχος Μεταπτυχιακού Διπλώματος πάνω στην Προπονητική στην Αναρρίχηση (ΤΕΦΑΑ-ΑΠΘ).

Είναι Εκπαιδεύτρια στην ειδικότητα του Συνοδού Βουνού σε ΔΙΕΚ της Δυτικής Μακεδονίας (Φλώρινας, Πτολεμαΐδας, Αμυνταίου και Κοζάνης) και διδάσκει σε Σχολές Προπονητών Αγωνιστικής Αναρρίχησης της Γενικής Γραμματείας Αθλητισμού καθώς και σε σχολές Βοηθών Εκπαιδευτών και Εκπαιδευτών Αναρρίχησης Βράχου της ΕΟΟΑ.

Είναι Εκπαιδεύτρια διάσωσης από χιονοστιβάδα της Γαλλικής Ομοσπονδίας ΑΝΕΝΑ και διδάσκει σε σεμινάρια ανεύρεσης και απεγκλωβισμού θύματος από χιονοστιβάδα.

Έχει πάρει μέρος σε πολλές ορειβατικές αποστολές σε μεγάλες οροσειρές του πλανήτη στα Ιμαλάια (Buni Zom 6.551m), τις Άνδεις (Aconcagua 6.962m), την Αφρική (Kilimanjaro 5.896m), τον Καύκασο (Elbrus 5.642m), τις Άλπεις (Mont Blanc 4.808m) και έχει σκαρφαλώσει διαδρομές χιονιού-πάγου-βράχου στα περισσότερα Ελληνικά βουνά καθώς και σε ορθοπλαγιές των Άλπεων, στους Δολομίτες, στο Arco, στην Κροατία, στην Ουαλία κ.α. Έχει σκαρφαλώσει αναρριχητικές διαδρομές πολύ υψηλής τεχνικής δυσκολίας (8α γαλλική βαθμολογία / X- UIAA) ενώ το 2016 εκπροσώπησε την Ελλάδα στην παγκόσμια αναρριχητική συνάντηση γυναικών αναρριχητριών.

Ταυτόχρονα, έχει ανοίξει πολλές καινούριες αναρριχητικές διαδρομές στη Δυτική Μακεδονία (Φλώρινα, Πρέσπες, Πτολεμαΐδα), στην Κρήτη και στην Κέρκυρα και έχει οργανώσει και εξοπλίσει ολόκληρα αναρριχητικά πεδία.

Είναι Ιδρύτρια της Εταιρείας Υπαιθρίων Τουριστικών Δραστηριοτήτων Αλπικός Ρυθμός του Αλπικού Ρυθμού πραγματοποιώντας αναβάσεις και αναρριχήσεις σε βουνά όλες τις εποχές του χρόνου τόσο στο εσωτερικό όσο και στο εξωτερικό.

Ασχολείται με την αναρρίχηση από το 1996 με πολλές συμμετοχές σε διεθνείς αποστολές της Ελλάδας, μεταξύ των οποίων και αρκετές με μεγάλο βαθμό δυσκολίας. Το 2007 συμμετείχε στην ελληνική ομοσπονδιακή αποστολή στην οροσειρά Buni Zom των Πακιστανικών Ιμαλαίων για την κατάκτηση ανεξερεύνητων και αχαρτογράφητων κορυφών. (http://www.anevenontas.gr/issues/50/files/assets/basic-html/page86.html )Το 2016 εκπροσωπώντας την Ελλάδα, κλήθηκε μετά από αξιολόγηση να συμμετάσχει στην Παγκόσμια αναρριχητική συνάντηση γυναικών αναρριχητριών στη βόρεια Ουαλία που διοργανώνει το Βρετανικό Ορειβατικό Συμβούλιο (BMC), μέλος της Παγκόσμιας Ομοσπονδίας Αναρρίχησης και Ορειβασίας (UIAA), όπου λαμβάνουν μέρος 20 γυναίκες αναρριχήτριες απ' όλο τον κόσμο.ΕΡΤ, Φλώρινα: Γυναίκα αναρριχήτρια από την Φλώρινα στην παγκόσμια συνάντηση αναρριχητριών, 8 Απριλίου 2016Νέα Φλώρινα, Παρασκευή, 8 Απριλίου 2016, Επιλογή της αναρριχήτριας του ΣΕΟΦ Φανής Κουσιπέτκου σε διεθνή συνάντηση αναρρίχησηςLiveFlorina, Παρασκευή, 8 Απριλίου 2016, Σ.Ε.Ο.Φ. Η Φλωρινιώτισσα Φανή Κουσιπέκτου στην Παγκόσμια Συνάντηση γυναικών αναρριχιτριών στη βόρεια Ουαλία

Παράλληλα, είναι χορογράφος και προπονήτρια Ρυθμικής και Γενικής Γυμναστικής. Είναι Υπεύθυνη Προπονήτρια του σωματείου της Ευξείνου Λέσχης Φλώρινας και έχει στο ενεργητικό της πολλές διακρίσεις με τις αθλήτριές της στην Ρυθμική και τη Γενική Γυμναστική.

Είναι από τη Φλώρινα.

 Παραπομπές 

Κατηγορία:Έλληνες χορογράφοι
Κατηγορία:Έλληνες αθλητές της αναρρίχησης
Κατηγορία:Έλληνες ορειβάτες
Κατηγορία:Έλληνες εκπαιδευτικοί
Κατηγορία:Έλληνες γυμναστές
Κατηγορία:Ελληνίδες αθλήτριες της ρυθμικής γυμναστικής